
                 __.__.2013.a nr ____- k
Riigihanke „Hariduse tänava ehitustööd“ (144538) 

avatud hankemenetluse tulemuste kinnitamine

1. Asjaolud ja menetluse käik

Narva Linnavalitsuse 26.06.2013. a korraldusega nr 616-k kinnitati riigihanke „Hariduse tänava ehitustööd“ hankedokumendid ning tehti Narva Linnavalitsuse Arhitektuuri- ja Linnaplaneerimise Ametile ülesandeks viia läbi avatud hankemenetlus. 02.07.2013.a. avaldati riigihangete registris hanketeade viitenumbriga 144538. 

Pakkumuste esitamise tähtpäevaks oli 25.07.2013.a. Pakkujate kvalifitseerimine, pakkumuste vastavaks tunnistamine ning eduka pakkumuse väljaselgitamine toimus 30.07.2013.a. Narva Linnavalitsuse riigihankekomisjoni koosolekul. 
Lähtudes eeltoodust ning juhindudes Narva Linnavalitsuse 08.03.2006. a määruse nr 298 „Riigi-hangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.
2. Õiguslikud alused

Narva Linnavalitsuse 08.03.2006. a määruse nr 298 „Riigihangete läbiviimise reglement” (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks
3. Otsus
Kinnitada riigihanke „Hariduse tänava ehitustööd“ (viitenumber: 144538) avatud hankemenetluse tulemused ning tunnistada võitjaks Lemminkäinen Eesti AS (reg.kood 10114029)  pakkumus kogumaksumusega 694 280,45 (kuussada üheksakümmend neli tuhat kakssada kaheksakümmend koma nelikümmend viis) eurot (sisaldab käibemaksu).

4. Rakendussätted

4.1. Käesolev korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

